ΓΡΑΠΤΗ ΕΡΩΤΗΣΗ P-1002/01

υποβολή: Francisca Sauquillo Prez del Arco (PSE) προς την Επιτροπή

(21 Μαρτίου 2001)

Θέμα: Ανοικοδόμηση του Ελ Σαλβαδόρ

Προκειμένου να αντιμετωπισθούν οι επιπτώσεις των σεισμών που ερήμωσαν το Ελ Σαλβαδόρ προκαλώντας το θάνατο 1 127 ατόμων, τον τραυματισμό 7 660, την καταστροφή 309 988 οικιών καθώς και 1 497 566 άλλα άμεσα θύματα, η Επιτροπή αντιλαμβάνεται φυσικά ότι απαιτείται να καταβάλει περαιτέρω προσπάθειες για τη χορήγηση συμπληρωματικής επείγουσας βοήθειας και βοήθειας ανοικοδόμησης" εντούτοις, επικρατεί μεγάλη ανησυχία σχετικά τόσο με το ύψος και την προέλευση των εν λόγω κονδυλίων όσο και με την ποιότητα των σχεδίων για τα οποία προορίζονται.

Φρονεί η Επιτροπή ότι τα 8 εκατ. αποτελούν επαρκές ποσό για να αντιμετωπισθούν οι επείγουσες ανάγκες και η ανοικοδόμηση ή πρόκειται να αποδεσμεύσει νέα κονδύλια για να περιορίσει τις συνέπειες των σεισμών, εκτός από εκείνα που ήδη προορίζονταν για το Ελ Σαλβαδόρ στο πλαίσιο της βοήθειας για τις καταστροφές από τον κυκλώνα Mitch;

Λαμβάνονταςπόψη ότι η ευτελής ποιότητα των προσωρινών κατοικιών που κατασκευάζονται στο πλαίσιο της επείγουσας βοήθειας συνιστούν πρόσθετο κίνδυνο σε περίπτωση φυσικών καταστροφών, μπορεί άραγε, μέσω του ECHO και βάσει των εκτιμήσεων της Μονάδας Άμεσης Ανταπόκρισης Ελ Σαλβαδόρ καθώς και της αποστολής εμπειρογνωμόνων για την Αποκατάσταση τωνποδομών, να χρηματοδοτηθούν επείγουσες οικιστικές λύσεις δια των οποίων να διευκολυνθεί η προοδευτική εξέλιξη των εν λόγω κατοικιών ούτως ώστε να γεφυρωθεί το χάσμα μεταξύ επείγουσας λύσεως και ανασυγκρότησης;

Συνειδητοποιούν οι φορείς του ECHO ότι αυτές οι προσωρινές κατοικίες μπορεί να καταστούν τελικώς οριστικές, με όλους τους κινδύνους που αυτό συνεπάγεται;

Απάντηση του κ. Nielson εξ ονόματος της Επιτροπής

(24 Απριλίου 2001)

Η Επιτροπή πήρε μια πρώτη επείγουσα απόφαση για το ποσό των 2 εκατομμυρίων ευρώ και στη συνέχεια μια δεύτερη για το ποσό των 8 εκατομμυρίων ευρώ. Η Υπηρεσία Ανθρωπιστικής Βοήθειας της ΕΚ (ECHO) θα μπορέσει, ανάλογα με την εξέλιξη της κατάστασης, να συμπληρώσει την επείγουσα βοήθεια που παρέχει. Επιπλέον και άλλεςπηρεσίες της Επιτροπής θα συμμετάσχουν στο πλαίσιο της αποκατάστασης μετά από κατάσταση έκτακτης ανάγκης. Επομένως, όσον αφορά την αναπτυξιακή βοήθεια, η Επιτροπή θέτει σε εφαρμογή σχέδια που στοχεύουν στην ανασυγκρότησηποδομών όπως είναι τα νοσοκομεία και τα σχολεία. Αξίζει να σημειωθεί ότι το αρμόδιο για την αναπτυξιακή βοήθεια Μέλος της Επιτροπής πραγματοποίησε επιτόπια αποστολή από τις 25 έως τις 30 Μαρτίου 2001.

Για τα προτεινόμενα προσωρινά καταλύματα, χρησιμοποιούνταιλικά που στο μεγαλύτερο μέρος τους θα μπορούν να χρησιμοποιηθούν εκ νέου για την κατασκευή οριστικών κατοικιών. Παράλληλα, προβλέπονται δραστηριότητες κατάρτισης και τεχνικής βοήθειας για να στηρίξουν και να ενθαρρύνουν τις προσπάθειες των πληθυσμών για την ανοικοδόμηση οριστικής κατοικίας. Η όλη προσπάθεια εντάσσεται στο πλαίσιο μιας ευρύτερης στρατηγικής παρέμβασης, η οποία περιλαμβάνει επίσης τη βελτίωση της πρόσβασης στην πρωτογενήγειονομική περίθαλψη, την ψυχολογική και κοινωνικήποστήριξη, την πρόσβαση σε πόσιμο νερό και στη βασική εξυγίανση.

Η ECHO γνωρίζει ότι τα εν λόγω προσωρινά καταλύματα μπορούν να μετατραπούν σε οριστικές κατοικίες. Η έκταση των αναγκών στον παραπάνω τομέα καθιστά την επιλογή τεχνικής βοήθειας καθώς και την επιλογή των δικαιούχων ιδιαίτερα περίπλοκη, γνωρίζοντας ότι, δυστυχώς, οι πιο ευάλωτοι πληθυσμοί δεν έχουν πάντοτε πρόσβαση στην καλλιεργήσιμη γη ή ότι ζουν σε ζώνεςψηλού κινδύνου. Ο κύριος στόχος της ECHO σε αυτό το πρώτο στάδιο παρέμβασης που θα διαρκέσει έξι μήνες είναι να καλύψει τις πρωτογενείς ανάγκες των δικαιούχων πληθυσμών. Παρά την έκταση του δράματος, διαπιστώθηκε επί τόπου ο δυναμισμός και η ικανότητα αντίδρασης των εν λόγω πληθυσμών. Η ECHO επομένως εξετάζει με μεγάλη προσοχή την κατανομή της ανθρωπιστικής βοήθειας προκειμένου να μην αναχαιτιστεί αυτή η τοπική δυναμική.